# SENSORVEILEDNING RETKOM2160/4160

Om emnet

På RETKOM-2160 skal studentene etter fullført emne kunne:

* Gjøre rede for ulike teorier om sakprosa og om sakprosaens samfunnsmessige funksjoner
* Drøfte sakprosaens rolle i skolen
* Analysere sakprosatekster innen et utvalg sjangere
* Vurdere sakprosatekster med hensyn til kvalitet og funksjon

Eksamensoppgavene dette semesteret er relevant for flere av målene, og studentene har mulighet til å velge seg en av to oppgaver som hovedsakelig er knyttet opp mot sakprosaens rolle i skolen eller å kunne analysere sakprosatekster. Det er ikke dermed sagt at det ikke er overlapp og det er en styrke hvis studentene viser forståelse på tvers av de ulike læringsutbyttebeskrivelsene.

## Mulige temaer

Vi har dette semesteret jobbet med ulike forståelser av sakprosa:

* Essensiell og ikke-essensiell forståelse av sakprosa
* Funskjonell og litterær sakprosa

Studentene har også jobbet med Jo Bech-Karlsens *Den nye litterære bølgen* (2014) med fokus på

* Transparens
* Virkelighetsforankring
	+ Epistemologisk og ontologisk nivå

Det som omhandler litteraritet har ikke vært på pensum.

## Andre relevante stikkord fra undervisningen i høst kan være:

* Virkelighetsforankring
* Transparens
* Sakprosaforståelse
* Sjanger
* Intertekstualitet
* Kontekst
* Sakprosalesing
* Historisk forståelse av sakprosabegrepet
* Flerstemmighet
* Modelleser

# Vurdering av hjemmeeksamen: kriterier

Vurderingen av hjemmeeksamenbygger på en helhetsvurdering. Følgende kriterier kan nevnes som relevante for vurderingen av hjemmeeksamen:

* At hjemmeeksamen kjennetegnes av å ha en tydelig framstilt problemstilling som lar seg løse innenfor de rammene som gjelder for kursets omfang (10 poeng) og oppgavens lengde (6-8 sider).
* At hjemmeeksamenen kjennetegnes av at problemstillingen er svart på, og at den drøftet på en faglig tilfredsstillende måte. Faglig selvstendighet og bredde i framstillingen skal verdsettes ved vurderingen.
* At hjemmeeksamen kjennetegnes av en tilgjengelig og sammenhengende tekststruktur.
* At hjemmeeksamen er preget av en korrekt og sikker språkføring.
* At kandidaten i hjemmeeksamen har fulgt de formelle fulgt reglene for kildebruk og referanser (https://www.uio.no/studier/eksamen/kildebruk/).

Vurderingskriteriene som er nevnt, kan ikke brukes og vektes helt objektivt. Derfor vil vurderingen av semesteroppgavenvil kunne avhenge av hver enkelt sensors faglige skjønn og helhetsvurdering.

## Karakterskala

Semesteroppgavenbedømmes etter gradert karakterskala. De fagspesifikke karakterbeskrivelsene for nordisk språk, nordisk litteratur og retorikk og språklig kommunikasjon er en overordnet sensorveiledning som ligger til grunn for sensurering og bedømmelse i emnet. På alle nivå i disse fagområdene er det tre hoveddimensjoner som det skal legges vekt på i kursvurderinger:

* kunnskapsinnholdet
* evne til problemløsning og kritisk innsikt i fagstoffet
* språkføring

For mer informasjon se: ”[Fagspesifikke karakteromtaler for nordisk](https://www.uio.no/studier/eksamen/karakterskala/fagspesifikk-karakterbeskrivelse/hf-iln-nordisk.html)”.